15/12/2016 | Administración LocalMunicipal
Fene
Secretaría
Corrección de erros nas bases do proceso selectivo para a creación de tres listas de aspirantes a funcionario/a interino/a das prazas de peón, chofer condutor e peón-tractorista, mediante o sistema de concurso-oposición libre

Corrección de erros nas bases do proceso selectivo para a creación de tres listas de aspirantes a funcionario/a interino/a das prazas de peón, chofer condutor e peón-tractorista, mediante o sistema de concurso-oposición libre. O 05.12.2016 ditouse a resolución de alcaldía núm.1309/2016 que di: “O 18.10.2016 mediante resolución de alcaldía núm.1139/2016 aprobáronse as bases reguladoras do proceso selectivo para a creación de tres listas de aspirantes a funcionario/a interino/a das prazas de peón, chofer condutor e peón-tractorista, mediante o sistema de concurso-oposición libre. No relativo a praza de chófer condutor detéctase un erro material ao non pedirse expresamente que os aspirantes acrediten a posesión do título de Graduado en Educación Secundaria Obrigatoria, como así o esixe a normativa para as prazas do subgrupo C2. Tendo en conta o sinalado, de conformidade co artigo 109.2 da Lei 39/2015 do procedemento administrativo común das Administracións Públicas e coas atribucións que me corresponden, RESOLVO: PRIMEIRO.- Corrixir os erros nas bases de selección (BOP núm.202 do 25.10.2016) seguintes: - Na base cuarta, de xeito que onde di: “1. Serán requisitos mínimos dos aspirantes a esta selección de persoal: - Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. - Posuír a capacidade funcional para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. - Para o/as aspirantes á praza de peón ou de peón-tractorista: posuír o carné B. - Para o/as aspirantes á praza de chofer condutor: posuír o carné C”. Debe dicir: “1. Serán requisitos mínimos dos aspirantes a esta selección de persoal: - Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. - Posuír a capacidade funcional para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. - Para o/as aspirantes á praza de peón ou de peón-tractorista: posuír o carné B. - Para o/as aspirantes á praza de chofer condutor: posuír o carné C e o título de graduado en educación secundaria obrigatoria”. - Na base quinta, de xeito que onde di: “Á instancia, conforme ó modelo que figura no anexo I, acompañarase inescusablemente da seguinte documentación: - Copia do documento nacional de identidade, ou pasaporte. - Copia do carné B ou C, segundo a praza. - Copia dos documentos que acrediten os méritos alegados para a fase de concurso conforme á base sétima. Os méritos profesionais deberán acreditarse coa copia dos contratos de traballo e co informe da vida laboral ou, no caso de Administracións Públicas, co certificado expedido polo fedatario público da Administración ou coa copia do contrato e/ou nomeamento e o informe de vida laboral. - De ser o caso, copia do CELGA 1 ou equivalente, co que quedarán exentos do exame de galego”. Debe dicir: “Á instancia, conforme ó modelo que figura no anexo I, acompañarase inescusablemente da seguinte documentación: - Copia do documento nacional de identidade, ou pasaporte. - Copia do carné B ou C, segundo a praza. - Copia do título que acredita como requisito mínimo para acceder ó proceso selectivo, para a praza de chofer condutor. - Copia dos documentos que acrediten os méritos alegados para a fase de concurso conforme á base sétima. Os méritos profesionais deberán acreditarse coa copia dos contratos de traballo e co informe da vida laboral ou, no caso de Administracións Públicas, co certificado expedido polo fedatario público da Administración ou coa copia do contrato e/ou nomeamento e o informe de vida laboral. - De ser o caso, copia do CELGA 1 ou equivalente, co que quedarán exentos do exame de galego” SEGUNDO.- Abrir un novo prazo de presentación de solicitudes de participación, no mencionado proceso selectivo, pero unicamente para formar parte da lista de aspirantes a funcionario/a interino/a das prazas de chófer condutor. O prazo será de 10 días hábiles contados a partir do seguinte ó da publicación da presente resolución no Boletín Oficial da Provincia da Coruña. A solicitude de participación presentarase conforme ó seguinte modelo: “D/Dona_______________________________________________________________________________________________ con data de nacemento ____________________________________________________ con DNI núm. __________________ e con domicilio en _______________________________________________________________________________________ C. P. _____________________ (teléfono _______________________; correo electrónico _____________________________) ante o sr. alcalde do Concello de Fene, COMPARECE e DI: a) Que coñece e acepta as bases de selección para a creación de tres listas de aspirantes a funcionario/a interino/a das prazas de peón, chofer condutor e peón-tractorista, mediante o sistema de concurso-oposición libre. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria e que aporta a documentación esixida para ó efecto. d) Que adxunta á presente: - Copia do documento nacional de identidade ou pasaporte. - Copia do carné C. - Copia do título de _________ - Copia acreditativa de posuír o CELGA 1 ou título equivalente (só para aqueles aspirantes que desexen acreditar estar exentos da proba de lingua galega) - Relación dos seguintes documentos ós efectos da súa valoración na fase de concurso, 1.2. Por todo o exposto, SOLICITA que se teña por presentada esta solicitude e sexa admitido ás probas selectivas de chofer condutor En__________, __ de ________________ de 20__ Asdo.: ________________________ ALCALDE DO CONCELLO DE FENE” Aqueles aspirantes que xa presentaran a solicitude de participación para formar parte da lista de aspirantes a funcionario/a interino/a das prazas de chófer condutor poderán presentar nova solicitude de participación conforme ao modelo indicado anteriormente. En caso contrario, teráselles en conta a solicitude xa presentada debendo achegar, no seu caso, copia do título que acreditan como requisito mínimo para acceder ao proceso selectivo. TERCEIRO.- A resolución de alcaldía pon fin á vía administrativa e contra a mesma poderase interpoñer recurso contencioso-administrativo ante o xulgado contencioso administrativo de Ferrol, no prazo de dous meses, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde, no prazo dun mes (artigos 123 e 124 da Lei 39/2015 do procedemento administrativo común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das Administracións Públicas). Os prazos cóntanse dende o día seguinte ao da publicación desta resolución no Boletín Oficial da Provincia da Coruña”. Fene, 12 de decembro de 2016 O alcalde Juventino José Trigo Rey